OpenLLM-France/wikimedia huggingface dataset:
# Landremont

Landremont és un municipi francès situat al departament de Meurthe i Mosel·la i a la regió del Gran Est. L'any 2007 tenia 141 habitants.

## Demografia
### Població

El 2007 la població de fet de Landremont era de 141 persones. Hi havia 56 famílies, de les quals 12 eren unipersonals (12 dones vivint soles i 12 dones vivint soles), 24 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 55 eren l'habitatge principal de la família, 1 era una segona residència i 4 estaven desocupats. 55 eren cases i 4 eren apartaments. Dels 55 habitatges principals, 47 estaven ocupats pels seus propietaris i 8 estaven llogats i ocupats pels llogaters; 1 tenia dues cambres, 11 en tenien tres, 10 en tenien quatre i 34 en tenien cinc o més. 49 habitatges disposaven pel capbaix d'una plaça de pàrquing. A 19 habitatges hi havia un automòbil i a 29 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Landremont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 1 |
| 0 | 80 a 84 | 1 |
| 3 | 75 a 79 | 5 |
| 4 | 70 a 74 | 4 |
| 7 | 65 a 69 | 4 |
| 3 | 60 a 64 | 2 |
| 2 | 55 a 59 | 4 |
| 4 | 50 a 54 | 2 |
| 3 | 45 a 49 | 5 |
| 7 | 40 a 44 | 6 |
| 5 | 35 a 39 | 7 |
| 3 | 30 a 34 | 2 |
| 0 | 25 a 29 | 0 |
| 1 | 20 a 24 | 5 |
| 9 | 15 a 19 | 4 |
| 8 | 10 a 14 | 8 |
| 2 | 5 a 9 | 2 |
| 2 | 0 a 4 | 1 |

## Economia

El 2007 la població en edat de treballar era de 92 persones, 68 eren actives i 24 eren inactives. De les 68 persones actives 67 estaven ocupades (36 homes i 31 dones) i 1 aturada (1 dona i 1 dona). De les 24 persones inactives 3 estaven jubilades, 15 estaven estudiant i 6 estaven classificades com a «altres inactius».

### Ingressos

El 2009 a Landremont hi havia 57 unitats fiscals que integraven 150 persones, la mediana anual d'ingressos fiscals per persona era de 19.880,5 €.

### Activitats econòmiques

L'any 2000 a Landremont hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* Résumé statistique Fitxa resum de dades estadístiques de Landremont a l'INSEE.
* Évolution et structure de la population Fitxa amb el detall de dades de Landremont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Carraraïta

La carraraïta és un mineral de la classe dels sulfats, que pertany al grup de l'ettrinita. Anomenada així per la seva localitat tipus: les pedreres de Carrara d'on s'extreu el marbre. És l'anàleg de germani de la thaumasita.

## Classificació

Segons la classificació de Nickel-Strunz, la carraraïta pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana i grans; amb NO₃, CO₃, B(OH)₄, SiO₄ o IO₃» juntament amb els següents minerals: darapskita, humberstonita, ungemachita, clinoungemachita, charlesita, ettringita, jouravskita, sturmanita, thaumasita, bentorita, buriatita, rapidcreekita, korkinoïta, tatarskita, nakauriïta, chessexita, carlosruizita, fuenzalidaïta i txeliabinskita.

## Característiques

La carraraïta és un sulfat de fórmula química Ca₃(SO₄)[Ge(OH)₆](CO₃)·12H₂O. Cristal·litza en el sistema hexagonal.

## Formació i jaciments

És forma com a producte d'alteració hidrotermal de sulfurs de Cu-V en cavitats dins de calcita en els marbres de Carrara. Es troba associada a nordstrandita i dawsonita. Ha estat descrita a la pedrera de Carara i les pedreres de Gioia (ambdues localitats a Itàlia).

## Referències

* ↑ «Carraraite» (en anglès). Mindat. [Consulta: 7 novembre 2015].
# Serrat de Sant Romà

El Serrat de Sant Romà és una muntanya de 688 metres que es troba al municipi de Pinell de Solsonès, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Torre del Gall (Elx)

La Torre del Gall està situada a l'avinguda de Sant Andreu número 25 en la partida rural de la Foia, a Elx (Baix Vinalopó), País Valencià. És un edifici residencial d'estil modernista valencià construït l'any 1928.

## Edifici

És un dels edificis d'estil modernista valencià més destacats d'Elx i és l'element més representatiu de la La Foia d'Elx. L'edifici va ser construït a instàncies de Ramón Campello Martínez, un indià que havia emigrat a Cuba, a la seua tornada d'Amèrica.
El seu estil formal és el modernisme valencià tardà amb clares influències neomudèjars. Consta de planta baixa i dues altures. Està rematat per dues torres, la més alta de les quals posseeix un mirador. Així mateix, la torre més alta està ornamenentada amb taulells de motius vegetals. L'edifici es troba rematat per un penell amb la figura d'un gall. Per aquest motiu, tant la casa com el seu propietari van adquirir la denominació popular en valencià del Gall. La construcció està envoltada de jardins, actualment de propietat municipal.
En la guerra civil espanyola, Ramón Campello "el Gall" va ser considerat com desafecte a la República i va tornar de nou a Cuba. L'edifici va ser adquirit per l'ajuntament d'Elx als descendents del seu propietari original i va ser restaurat l'any 2006. Actualment alberga un centre social de la partida rural gestionat per l'ajuntament.

## Referències

* 1 2 3 4 Jaén i Urban, Gaspar. Instituto de Cultura Juan Gil-Albert, Colegio Territorial de Arquitectos de Alicante. Guía de arquitectura de la provincia de Alicante (en castellano), 1999, p. 163. ISBN 84-7784-353-8.
* ↑ «LA TORRE DEL GALL». [Consulta: 5 maig 2020].
# Mitsvà

Mitsvà (מצוה) és una paraula hebrea que significa "manament", el plural de mitsvà és mitsvot.
En el judaisme aquesta paraula es refereix a:
* Els 613 preceptes de la Torà, o bé a
* Qualsevol llei jueva (Halacà)
El Rabí Moixé ben Maimon, més conegut com a Maimònides, va ser un dels primers codificadors de la llei jueva. Els seus catorze volums de la Misnà Torà (Yad ha-hazakà) cobreix tota la llei jueva, creença i pràctica. Maimònides dividí els 613 Mitsvot -Manaments- en 83 seccions.
Aquestes prescripcions són essencialment (però no solament) d'ordre ètic o moral. El terme mitsvà ha esdevingut una paraula per designar un acte de bona humanitat com la tsedaqà, la visita als malalts o l'enterrament d'una persona desconeguda. Segons els ensenyaments del judaisme tota llei moral surt o està derivada de manaments divins.
El rabí Simlaï subdivideix els 613 manaments en 365 de prescripcions negatives (com els dies en un any solar) i 248 prescripcions positives (com el nombre d'òrgans en el cos humà).
Segons el rabí Ismael, només els principals manaments d'entre els 613 varen ser donats per Déu al Mont Sinaí.
Segons la Midraix tots els manaments van ser donats al mot Sinaí i cap profeta en pot afegir o suprimir.
Nombroses obres de la literatura rabínica tracten de determinar quins manaments pertanyen a aquests 613 a més de Maimònides es considera una referència l'obra Séfer ha-Hinnukh, atribuït a Aharon ha-Leví de Barcelona.

## Algunes mitsvot

* Casament, naixement, i criança de fills justos.
* Brit Milà, circumcidar els infants el vuitè dia.
* No menjar el nervi ciàtic ni la sang d'un animal.
* Celebrar el Roix Hodeix i el Roix ha-Xanà.
* No traspassar el límit territorial (eruv) durant el Sàbat.
* Saber que existeix l'Etern (Adonai, יהוה).
* No creure en altres déus llevat d'Adonai.
* No donar préstecs amb usura als jueus.
* No menjar carn d'animal no caixer.
* No cuinar la carn amb la llet.

## Vegeu també

* Tretze principis de fe
# Du gamla, du fria

"Du gamla, du fria" (literalment Tu vell, tu lliure, fent referència al Nord) és l'himne nacional de Suècia. La lletra de les primeres dues estrofes va ser escrita per Richard Dybeck el 1844, i les últimes dues per Louise Ahlén el 1910.
Contràriament a molts països, l'himne de Suècia no té estatus oficial. El seu caràcter d'himne nacional es deu únicament a la tradició. La Constitució sueca no fa cap menció a l'himne, però s'utilitza als esdeveniments esportius internacionals. La cançó va començar a ser utilitzada com himne nacional a partir de la dècada del 1890, a festes de caràcter patriòtic. En aquest temps, el nacionalisme suec va arribar el seu punt màxim i era una ideologia políticament correcta.
Només se n'acostumen a cantar la primera o les dues primeres estrofes.

## Referències

* ↑ «Du gamla, du fria» (en suec). [Consulta: 12 novembre 2019].
* ↑ Danielson, Eva; Ramsten, Märta. Du gamla, du friska: från folkvisa till nationalsång (en suec). Atlantis, 2013. ISBN 978-91-7353-612-7.
# Leighton Hodges

Leighton Hodges (Church Village, Gal·les, Regne Unit, 25 de novembre de 1975) és un àrbitre de rugbi gal·lès que arbitra principalment al Pro12 i al circuit mundial de Rugbi Sevens.
Hodges també fou un dels àrbitres designats per arbitrar la Copa del Món de Rugbi junior de 2011 amb els partits Itàlia v Nova Zelanda, Anglaterra v Escòcia, Argentina v Itàlia, i el partit pel 3r i 4t lloc entre Austràlia v França. El seu debut internacional el feu l'any 2012, quan va arbitrar diferents partits Test de finals d'anys. L'any 2013 va arbitrar el partit entre Itàlia vs Fiji mostrant 6 targetes grogues durant tot el partit, 5 de les quals foren per a jugadors de Fiji, cosa que va suposar que Fiji arribés a jugar amb 11 jugadors, i establint un nou rècord de sancions per a un equip durant un partit. L'any 2015, fou designat com a membre del cos d'àrbitres de la Copa del Món de Rugbi de 2015 com a àrbitre assistent.

## Referències

* ↑ MacKenzie, Linley «Connacht to make complaint about calls of touch judge Leighton Hodges». The Irish Times, 06-03-2015 [Consulta: 10 setembre 2015].
* ↑ «Fiji to launch complaint over record yellow card haul» (en anglès). The sydney Morning Herald, 21-11-2013 [Consulta: 10 setembre 2015].
# Carrascal del Río

Carrascal del Río és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Serrat de Santa Eulàlia (Isona i Conca Dellà)

* Aquest article tracta sobre el Serrat de Santa Eulàlia d'Isona i Conca Dellà. Vegeu-ne altres significats a «Serrat de Santa Eulàlia (Guixers)».
El Serrat de Santa Eulàlia és un serrat del terme d'Isona i Conca Dellà, que antigament feia de límit entre els termes d'Isona i Benavent de la Conca.
S'estén de llevant a ponent, sempre baixant, ja que arrenca del cim més meridional del Cogulló de Sant Quiri, a 1.331 m. alt., i se'l pot considerar com acabat a la Cascalla, de 957, just abans que els seus vessants baixin a la llera del torrent del Barril. És paral·lel per nord al poble de Biscarri, i, de fet, el serrat on s'assenta el poble vell de Biscarri amb l'església romànica de Sant Andreu de Biscarri és una ramificació seva.
En efecte, el Serrat de la Font del Poble -el que allotja el poble vell de Biscarri- és una derivació seva cap al sud-oest, i en comença a davallar des de l'alçada de 1.100 metres.

## Etimologia

Aquest topònim és l'únic vestigi que queda de la capella de Santa Eulàlia, del terme de Benavent de Tremp, que a l'edat mitjana donà nom a un petit nucli de cases, també desaparegut, pertanyent a aquest poble.

## Enllaços externs

* Institut Cartogràfic de Catalunya
# Vassiliovo (Sóbinka)

* Per a altres significats, vegeu «Vassiliovo».
Vassiliovo (en rus: Василёво) és un poble de l'óblast de Vladímir, a Rússia, segons el cens del 2010 tenia vuit habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Trégrom

Trégrom (en bretó Tregrom) és un municipi francès, situat a la regió de Bretanya, al departament de Costes del Nord. L'any 1999 tenia 449 habitants. El 16 d'octubre de 2006 el consell municipal va aprovar la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 555 | 628 | 577 | 521 | 483 | 449 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gildas Le Troadec | |
# Dual channel

Dual Channel és una tecnologia per a memòries d'ordinadors personals que permet l'increment del rendiment gràcies a l'accés simultani a dos mòduls diferents de memòria.
Això s'aconsegueix mitjançant un segon controlador de memòria, el NorthBrigde (component del chipset).
Les millores de rendiment són particularment perceptibles quan es treballa amb controladors de vídeo integrats a la placa base, ja que aquestes, al no comptar amb memòria pròpia, usen la memòria RAM o memòria principal del sistema i, gràcies a Dual Channel, poden accedir a un mòdul mentre el sistema accedeix a l'altre.
Perquè l'ordinador pugui funcionar amb Dual Channel, s'ha de tenir dos mòduls idèntics de memòria DDR, DDR2, o DDR3 (no és possible utilitzar-ho en SDR) en els sòcols corresponents de la placa base, i el chipset de la placa base ha d'admetre aquesta tecnologia.
Cal tenir molt en compte que les memòries siguin totalment idèntiques (freqüència, latència i fabricant), ja que en cas que aquestes siguin diferents pot ser que no funcioni.
Actualment, és possible utilitzar aquesta tecnologia en mòduls de memòries DDR, DDR2, i DDR3 les velocitats de les quals estan entre DDR266 i DDR3-2000.
# Les Dos Roques

Les Dos Roques és una roca situada a 1.035,3 metres d'altitud que es troba a l'antic municipi ribagorçà d'el Pont de Suert, de l'Alta Ribagorça. És al nord-est del Pont de Suert, molt a prop de la població. 200 metres a l'est es troba l'antic vilatge de Sueix.

## Referències

* ↑ «les Dos Roques». GEC. [Consulta: 27 juny 2022].
# Schnabel

«Schnabel» té aquests significats:
* Artur Schnabel (Lipnik, Polònia austríaca, 1882 - Morschach, Suïssa, 1951), pianista i compositor nacionalitzat nord-americà
* Carles Schnabel Gimeno, biòleg i divulgador d'astronomia català
* Julian Schnabel
* Karl Ulrich Schnabel
* Joseph Ignaz Schnabel (Naumburg am Queis, Baixa Silèsia, 1767 - Wroclaw, 1831), compositor polonès de cultura alemanya
* Vagó schnabel Tipus de vagó de càrrega ferroviari especialitzat
# Kayle Leogrande

Kayle Leogrande (Grand Terrace, 29 de març de 1977) va ser un ciclista estatunidenc, que fou professional entre 2005 i 2008. Leogrande va ser sancionat amb dos anys per consum d'EPO. Durant la investigació del seu cas, va ser quan l'USADA va aconseguir les primeres informacions de la xarxa de distribució de productes dopants que, primer, van apuntar a Floyd Landis i, posteriorment, fins a Lance Armstrong.

## Palmarès

* 2007
** Vencedor de 3 etapes a l'International Cycling Classic

## Referències

* ↑ Díaz, Mario «Así se dopaba Lance Armstrong». elmundo.es, 10-10-2012 [Consulta: 23 octubre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# BTM

BTM té els següents significats:
* Barcelona Teatre Musical, teatre de la ciutat de Barcelona
* Bromotrifluorometà, haloalcà utilitzat com a agent extintor d'incendis i refrigerant
* .btm també és una extensió dels fitxers batch, arxius de processament per lots
# Attanagalla

Attanagalla és un Secretariat Divisional del districte de Gampaha a la província Occidental de Sri Lanka. Va ser creada el 1972. És també una circumscripció electoral.

## Referències

* ↑ «Attanagalla Divisional Secretariat - Statistical Information» (en anglès). Arxivat de l'original el 2018-07-27. [Consulta: 29 abril 2021].
# Dues barraques de Cala Pedrosa

Les dues barraques de Cala Pedrosa són una obra de Palafrugell (Baix Empordà) as la Cala Pedrosa protegida com a Bé Cultural d'Interès Local.

## Descripció

Són típiques construccions populars on la gent es reunia per a dinar els diumenges i altres celebracions diverses, a banda de servir per a refugi de pescadors. Es tracta de construccions senzilles, generalment amb coberta de volta de maó de pla. Aquestes barraques aprofiten el material constructiu que ofereix cala Pedrosa i així utilitzen els grans còdols arrodonits que es troben a la cala.

## Referències

* ↑ «Dues barraques de Cala Pedrosa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Lepidocephalichthys hasselti

Lepidocephalichthys hasselti és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 6 cm de llargària total.

## Alimentació

Menja zooplàncton i algues.

## Hàbitat

Viu en zones de clima tropical.

## Distribució geogràfica

Es troba des de Tailàndia fins al Vietnam i Indonèsia.

## Referències

* ↑ «Lepidocephalichthys hasselti». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Vidthayanon, C. 2002. Peat swamp fishes of Thailand. Office of Environmental Policy and Planning, Bangkok, Tailàndia, 136 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Tots Sants de Wittenberg

Tots Sants de Wittenberg, també anomenada Schlosskirche o Església del Memorial de la Reforma, és una església luterana de Wittenberg, a Alemanya. És l'indret on, segons el costum universitari, es van publicar Les 95 tesis de Martí Luter el 31 d'octubre de 1517, en el que ha estat anomenat el començament de la Reforma Protestant.

## Referències

* ↑ http://www.castlechurch.org/ Arxivat 2011-07-25 a Wayback Machine. CastleChurch.org$^{[deadlink]}$
* ↑ Alard-von-Rohr.com
* ↑ «ReformationTours.com». Arxivat de l'original el 2007-08-25. [Consulta: 21 novembre 2015].
* ↑ Uni-Duisburg.de
# Miejska Górka

Miejska Górka és una ciutat del voivodat de Gran Polònia i del powiat de Rawicz. Es troba a 9 km al nord-est de Rawicz i a 83 km al sud de Poznań, la capitald el voivodat. El 2016 tenia 3.262 habitants.

## Galeria d'imatges

* Convent franciscà i l'església de la Santa Creu.
* Església parroquial de Sant Nicolau.
# Carrington

Carrington és una ciutat de l'Estat del Dakota del Nord dels Estats Units d'Amèrica. Forma part del comtat del Foster i és la ciutat més gran del comtat. Segons el cens del 2000, té una població de 2.268 habitants. La ciutat va ser fundada el 1883.

## Enllaços externs

* Ajuntament de Carrington
# Sinaptogènesi

La sinaptogènesi és la formació de la sinapsi. Malgrat que es produeix al llarg de tota la vida és particularment important una explosió formadora es produeix durant el desenvolupament primerenc del cervell.

## Etapes

Primer ha d'haver un reconeixement per part de les terminacionss àxonals de les cèl·lules amb les quals s'ha de fer la unió. Gràcies a un gradient molécular i a factors atractius secretats per les cèl·lules, els àxons són guiats en els seus moviments per trobar la seva cèl·lula objectiu.
En una segona etapa, cal estblir un contacte presinàptic on el filipode contacta amb la cèl·lula objectiu. En postsinapsi, un proteoglicà, l'agrina, permet la diferenciació de la unió neuromuscular però també el creixement axonal de la neurona, serà sintetitzada i secretada pel con de creixement nerviós, que permetrà que la cèl·lula axó-diana ds'uneixi. A partir de llavors, hi haurà consolidació i síntesi de diversos compostos de la matriu extracel·lular, reformació de citoesquelet i la formació dels receptors colinèrgics específics en la unió neuromuscular.
Finalment, l'esquerda sináptica s'individualitza a causa d'un plegament de la membrana postsinàptica; els receptors colinèrgics estaran a la part superior dels plecs.
Finalment, una remodelació de les connexions sinàptiques s'establirà per eleminació de les sinapsis redundants i l'eliminació dels aferents aberrants. Al mateix temps, es farà una restricció (per al control) de la multi-innervació.

## Referències

* ↑ Comery TA, Harris JB, Willems PJ, et al. «Abnormal dendritic spines in fragile X knockout mice: maturation and pruning deficits». Proc. Natl. Acad. Sci. U.S.A., 94, 10, maig 1997, pàg. 5401–4. PMC: 24690. PMID: 9144249.
# Kalasma

Kalasma era un petit principat situat a la zona fronterera entre els hitites i Mitanni que es va formar potser cap a inicis del segle XVI aC.
Va caure sota influència de Mitanni fins que a finals del segle xv aC l'Imperi Hitita la va sotmetre. El rei Tushratta de Mitanni, cap a l'any 1360 aC hi va afavorir una revolta. Subiluliuma I, que probablement encara només era príncep hereu hitita, quan anava a combatre contra la ciutat hurrita d'Isuwa, va sotmetre aquest principat i altres territoris i ciutats dels voltants.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 92. ISBN 8446022532.
# Miel para Oshún

Miel para Oshún és una pel·lícula dramàtica cubana estrenada en el 2001 i dirigida per Humberto Solás.

## Sinopsi

Roberto, jove cubà que va ser tret de Cuba il·legalment pel seu pare, quan tenia set anys, torna per primera vegada al seu país d'origen. El seu propòsit fonamental és el retrobament i confrontació amb la seva mare, qui ell creu que el va abandonar a la seva destinació. Aquest viatge es convertirà també en una decisiva trobada amb el seu país i la seva veritable identitat.

## Repartiment

* Adela Legrá
* Elvira Cervera
* José Antonio Espinosa
* Paula Alí
* Mercedes Arnáis
* María Esther Monteluz
* Gean Michael Fernández
* Rita Limonta
* Claudia Rojas
* Susana Alonso
* Saturnino García
* Gabino Diego

## Palmarès cinematogràfic

* Premi Especial del Jurat, XXIII Festival Internacional del Nou Cinema Llatinoamericà de l'Havana, Cuba, 2001.
* Premi Paoa al millor actor de repartiment, atorgat a Mario Limonta, XIII Festival Internacional de Cinema de Viña del Mar, Xile, 2001.
* Premi del Público, Festival de Cinema de Sevilla, Espanya, 2001.
* Nominada al Goya a la millor pel·lícula estrangera de parla hispana, 2002.
* Gran Premi del Jurat, Festival de Cinema Independent de Washington, els Estats Units, 2002.
* Premi Ariel a la Millor Pel·lícula Iberoamericana, Mèxic, 2002.

## Referències

* ↑ 10 años del filme Miel para Oshún Arxivat 2020-01-27 a Wayback Machine. per Carlos Barba Salva
* ↑ Miel para Oshún Arxivat 2020-01-27 a Wayback Machine. a cubacine.cult.cu
* ↑ Miel para Oshún al web dels Goya